எனினும், தாழ்த்தப்பட்டோருக்கான இட ஒதுக்கீட்டிற்குப் பிரதான எதிரியாக இருந்தது, இந்து மகாசபையும், அதன் தலைவராகிய மதன்மோகன் மாளவியா போன்றோரும் என்கிற உண்மை படத்தில் வரவில்லை. ஏதோ காந்திதான் அதற்குப் பிரதான எதிரி என்பது போலக் காட்டப்படுகிறது. வரலாற்றை சற்றே ஆழ்ந்து படித்தால், காந்தியின் உண்ணாவிரதம் அம்பேத்கருக்கு எதிராக மட்டுமல்லாது, மாளவியா போன்ற பார்ப்பன‌ியவாதிகளுக்கு எதிராகவும் நடத்தப்பட்டது என்பதைப் புரிந்து கொள்ளலாம். அவர்கள் தனித் தொகுதி முறைக்கு மட்டுமல்ல இடஒதுக்கீட்டுக்கே எதிராக இருந்தார்கள். அவர்களையும் இறங்கி வரச் செய்தது இந்த உண்ணாவிரதம். பிரிட்டீஷ் ஆட்சியாளர்கள் கொடுக்க முன்வந்த இடங்களைக் காட்டிலும் கூடுதல் இடங்களைத் தாழ்த்தப்பட்டோருக்கு வாங்கிக் கொடுத்தது. புனா ஒப்பந்தமே அம்பேத்கருக்கும் மாளவியா போன்றோருக்கும் இடையேதான் கையயழுத்தானது.